open-index/open-wikipedia-markdown huggingface dataset:
Gomalia elma

***Gomalia elma*** er en sommerfugl som hører til familien smygere (Hesperiidae). Den er den eneste kjente arten i sin slekt.

## Utseende
En liten til middelsstor (vingespenn 26-36 millimeter), gråspraglete smyger med litt uregelmessig formede vinger.
Bakvingen er gråsvart med et hvitt tverrbånd.

## Levevis
Larvene lever på planter i slekten *[[Abutilon]]* (kattostfamilien).

## Utbredelse
Arten lever både i tropisk Afrika og i Asia østover til India og Sri Lanka.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Carcharodini Verity, 1940
**************** Slekten *[[Gomalia]]* Moore, 1879
***************** *Gomalia elma* (Trimen, 1862)

## Kilder
* Brower, A.V.Z. (2009): ''Gomalia'' på *Tree of life*
* «Markku Savela's Lepidoptera and some other life forms»: Sjekkliste over artene. Hentet 16.6. 2012.

## Eksterne lenker
* 
* Indian Foundation for Butterflies - *Gomalia elma* http://ifoundbutterflies.org/3-lepidoptera/gomalia-elma
Ahmed Urabi

Oberst **Ahmed Urabi** (**Aḥmad Muḥammad ʿUrābī Muḥammad Wāfī Muḥammad Ġunīm ʿAbd Allāh**, arabisk: ; egyptiskarabisk uttale: [ˈæħmæd ʕoˈɾˤɑːbi]; født 1. april 1841, død 21. september 1911), også skrevet **Ahmed Orabi**, i eldre vestlige kilder også feilaktig kalt *Arabi*, også kjent som **Urabi Pasja** ( eller *ʿUrābī Bāšā*) var en egyptisk offiser og nasjonalistisk politiker som i 1879 ledet Urabi-opprøret mot Tawfiq Pasja, som da var khediven av Egypt og Sudan, og mot den økende europeiske innflytelsen i landet. Opprøret endte med å bli slått ned av Det forente kongerike Storbritannia og Irland, som i 1882 invaderte landet etter khedivens ønske. Invasjonen kom til å innlede en førti år lang britisk okkupasjon av Egypt og Sudan. Urabi var den første egyptiske nasjonale politiske og militære leder som var en *[[fallāḥ]]*.

## Referanser


## Eksterne lenker
*
Frivektkule

En **frivektkule** (engelsk: *kettlebell*) er en kuleformet frivekt som enkeltvis er festet til et håndtak (en bøyle). Disse håndvektene benyttes i de internasjonale disiplinene *[[girevoj sport]]* og *kettlebell*.

## Historie

Disse kulene til styrketrening har vært skrevet om i Russland siden 1700-tallet. Det finnes teorier om at «gårdsarbeidere oppdaget at de vektene som ble brukt under kverningen av kornet også egnet seg godt til styrkeøvelser for å hjelpe på slitne kropper og vonde rygger».

## Håndvekten som benyttes

Disse kulene brukes blant annet på norske treningsstudio, der den også kalles **kettlebell**(s). 

## Utøvere
Kjente utøvere som konkurrerer er blant andre Nils Lundgren.

## Se også
*Håndvekter/manualer/hantler
*Kulestøt

## Referanser
Kungliga Ingenjörsvetenskapsakademien

**Kungliga Ingenjörsvetenskapsakademien** (IVA), grunnlagt 24. oktober 1919 av kong Gustav V, er et av de kongelige akademiene i Sverige. Akademiet er en uavhengig organisasjon som arbeider for å fremme kontakt og utveksling av informasjon mellom bedrifter, forskning og regjeringen, både i Sverige og internasjonalt. Det er verdens eldste akademi for ingeniørvitenskap.

Akademiet deler ut flere priser: Stor gullmedalje (siden 1924), gullmedalje (siden 1921), Brinellmedaljen (siden 1936, oppkalt etter Johan August Brinell), gullplaketten (siden 1951), hederstegnet (siden 1919) og Axel F. Enströms-medaljen (1959–1981) er bare noen av dem.

## Ledere
De følgende personene har vært ledere av IVA siden det ble startet i 1919:
*1919-1940: Axel F. Enström
*1941-1959: Edy Velander
*1960-1970: Sven Brohult
*1971-1982: Gunnar Hambraeus
*1982-1994: Hans G. Forsberg
*1995-2000: Kurt Östlund
*1999-2001: (midlertidig) Enrico Deiaco
*2001-2008: Lena Treschow Torell
*2008-: Björn O. Nilsson

## Se også
* Liste over medlemmer av Kungliga Ingenjörsvetenskapsakademien
* European Council of Applied Sciences and Engineering (Euro-CASE)
* Academia Europaea

## Referanser


## Eksterne lenker
*
Holtbergmasta

**Holtbergmasta** er en av landets 44 store hovedsendere for kringkasting av lyd og bilde på Holtberget i Kongsvinger.

Huset og masta på Holtberget ble bygd i 1967 i forbindelse med kringkastingsutbygging i Norge. Telenor (den gang Telegrafverket) har hele tiden eid stasjonsanlegget. Da Norkring, nå heleid selskap i Telenor-konsernet, ble etablert i 1996 overtok Norkring eierskapet av anlegget.

Ny antenne for det digitale bakkenettet for TV ble montert på toppen av Holtbergmasta i mai 2007, og i februar 2009 ble de gamle analoge TV-signalene slukket. Når det gjelder radio, er det montert både FM-sendere og digitale radiosendere (DAB) på stasjonen. Masta er 163 meter høy.

## Referanser
Lars Bertmar

**Lars Bertmar** (født 1945) er en svensk forretningsmann som var administrerende direktør og styreleder i investeringsbanken Carnegie. Han har en ph.d. og holder foredrag ved Handelshøyskolen i Stockholm.

Han avla eksamen ved Handelshøyskolen i Stockholm i 1977. Etter å ha jobbet for flere forskjellige bedrifter, inkludert å være viseformann i Handelsbanken, ble Bertmar administrerende direktør i Carnegie i 1990. Etter 13 år i stillingen gikk han av, og ble erstattet av Karin Forseke. Han gikk da inn som styreleder i bedriften. I 2006 sa han opp jobben, og ble erstattet av Christer Zetterberg.

Han er også medlem av Kungliga Ingenjörsvetenskapsakademien.

## Referanser
Hunstad bydel

:*Må ikke forveksles med [[Hunstad (strøk)|strøket med samme navn]]*
**Hunstad** er en bydel i Bodø, og ligger i Innstranda. Siden bydelen fra gammelt av var en gård og ei bygd, har mange av bydelene rundt Hunstad i navnet sitt, som Øvre- og Nedre Hunstadmoen. Andre bydeler i nærheten er Alstad, Øvre og Nedre Hunstadmoen, og Mørkved. 

## Referanser
Øvre Hunstadmoen bydel

**Øvre Hunstadmoen** er en bydel i Bodø, og ligger på Hunstadmoen, og Rv80 skiller bydelen fra Nedre Hunstadmoen. Bydelen ligger mellom Grønnåsen, Alstad og Hunstad.
Urabi-opprøret

**Urabi-opprøret** (arabisk: ; engelsk: *Urabi Revolt* eller *Orabi Revolt*), også kalt **Urabi-revolusjonen** og, etter britenes inntreden, **den britisk-egyptiske krigen i 1882** (; *al-Ḥarb al-Inǧlīziyyah al-Miṣriyyah 1882*; *1882 Anglo-Egyptian War*) eller **den andre britisk-egyptiske krig** (; *al-Ḥarb al-Inǧlīziyyah al-Miṣriyyah aṯ-Ṯāniyyah*; *Second Anglo-Egyptian War*; Alexandria-ekspedisjonen i 1807 regnes da som den første), var et opprør i Egypt som varte fra 1879 til 1882. Opprøret har sitt navn fra lederen Ahmed Urabi, og var rettet mot den egyptiske khediven Tawfiq Pasja og den økende europeiske innflytelsen i landet. 

I 1881 overtok oberst Urabi makta i Egypt og det følgende året ble han statsminister for en opposisjonsregjering, men dette ville ikke britene og franskmennene godta, siden de regnet khediven for å være Egypts rettmessige hersker. 11. juni 1882 startet britene sin intervensjon ved å bombardere Alexandria, og khediven ble gjeninnsatt, men britene var ikke i stand til å nå Kairo. I august ble en hær på 40&nbsp;000 britiske soldater sendt til Egypt under ledelse av Garnet Wolseley med det mål å beseire Urabi. 13. september knuste britene opprørsstyrkene i slaget ved at-Tal al-Kabīr, hvor Urabi ble fanget og sendt i eksil på Ceylon. Dette ble begynnelsen på en langvarig britisk okkupasjon av Egypt, som offisielt varte fram til 1922, men som i praksis kan sies å ha vart fram til 1954. Urabi forble en populær skikkelse blant folket, og flere av Egypts ledere etter frigjøringen har også fremhevet ham.

## Eksterne lenker
*
Slaget ved at-Tal al-Kabīr

**Slaget ved at-Tal al-Kabīr** (arabisk: ; engelsk: *Battle of Tel-el-Kebir*) ble utkjempet 13. september 1882 nær at-Tal al-Kabīr ved Suezkanalen mellom den egyptiske hæren under oberst Aḥmad ʿUrābī og den britiske ekspedisjonsstyrken i Egypt under Garnet Wolseley, etter at britene i 1882 hadde intervenert på khediv Tawfiq Pasjas side i ʿUrābī-opprøret for å beskytte sine økonomiske og politiske interesser i Egypt, særlig i Suezkanalen. Slaget endte med en klar seier til den britiske styrken.
Nedre Hunstadmoen bydel

**Nedre Hunstadmoen** er en bydel i Bodø, sørøst for sentrum. Bydelen ligger på Hunstadmoen, som fra gammelt av bestod av to bygder som vokste sammen, men som idag blir delt i to av Riksvei 80. Begge bydelene består kun av bebyggelse. Bydeler i nærheten er Jensvoll, Alstad, Hunstad og Mørkved.

## Referanser
Kvalifisering til EM i fotball 2012, gruppe C

**[[Kvalifisering til EM i fotball 2012]], gruppe C** begynte 11. august 2010 og endte 11. oktober 2011.  Vinneren av gruppa gikk direkte til sluttspillet, mens nummer to måtte spille play-off mot en annen toer.

## Statistikk

## Terminliste
Jensvoll (Bodø)

**Jensvoll** er et strøk i Bodø og ligger sørøst for sentrum. Strøket er lite, men er fullpakket av bolighus. Jensvoll ligger i bydel Alstad (Bodø).
Brack

**Brack** er etternavnet til blant annet:

* Viktor Brack (1904–1948) – nazistisk krigsforbryter
* Walter Brack (1880–1919) – tysk svømmer

## Se også
* Bracke
* Bräcke
Grønnåsen bydel

**Grønnåsen** er en bydel i Bodø. Grønnåsen har rundt  innbyggere, og dekker et område på 0,65&nbsp;km². Bydelen ligger sørøst for bykjernen, i Ytre sør. Bydelen har kun boligbebyggelse, i tillegg til Bunnpris storbutikk med søndagsåpentlokaler og en barneskole og kunstgressbane, som er hjemmebanen til Grønnåsen IL.

## Naturgeografi
### Geografi
Bydelen ligger 3&nbsp;km sørøst for Bodø sentrums bykjerne i grensene mot øst, og strekker seg nye to kilometer østover med bredde på 0,35&nbsp;km. I øst avgrenses bydelen av jordbruksområder, i nord av Bodømarka, i vest bom i byttet mellom Sneveien og Hunstadveien, som er eneste asfalterte forbindelse mellom nabobydelen Øvre Hunstadmoen, og i sør av riksvei 80.

### Geologi
Berggrunnen består utelukkende av fylitt og glimmerskifer, i likhet med store deler av Bodø og Bodøhalvøya.

### Dyre- og planteliv
Deler av Grønnåsen er ikke blitt brukt til jordbruk, som Stille Dal, der det genetiske mangfoldet er betraktelig større enn i de jordbruksområdene i, for eksempel, Grønnåsen Syd, som er blitt dyrket. De områdene som ligger langs den nordlige bydelsgrensen har også større mangfold, grunnet sin naturnære beliggenhet. I Grønnåsen vokser det naturlig bartrær, som eneste bydel i Bodø. Dette innslaget av tre finnes hovedsakelig fra Grønnåsen og rundt ei mil nordover i marka.

## Samfunn
### Befolkning
Det finnes ingen offisiell opptelling av befolkningen i Bodøs bydeler, men det er anslått å bo rundt 1 750 i Grønnåsen. Dette gir en befolkningstetthet på &nbsp;innb./km² innenfor arealet på 0,65&nbsp;km². Det er rett over byens gjennomsnitt, på &nbsp;innb./km², noe som viser tydelig at det er mange rekkehus, og at befolkningen bor tett til å ikke bestå av blokker og sentrumssoner. Grønnåsen er et vanlig strøk for småbarnsfamilier, da bydelen har skole og nærhet til natur. Rekkehusene i Grønnåsen har to eller tre etasjer, og er også et godt alternativ for eldre.

### Strøk
* Bjørkåsen
* Grønnåsen Nord
* Grønnåsen Syd
* Stille Dal

### Samferdsel
Grønnåsen er lang og smal, og har derfor få hovedveier. Soløyvannsveien, som går fra Grønnåsenkrysset og videre nordøstover og rundt Soløyvatnet er største vei, og krysser bydelen og følger sørenden. Den har få tilstøtende innkjørsler i bydelen, kun seks sideveier. Etter å ha fulgt hele sørenden av Grønnåsen tar veien en liten sving og inn i lyskrysset Grønnåsenkrysset der den møter riksvei 80 og Bodøsjøveien. Andre nevneverdige veier er Prestmarkveien, Vestre Grønnåsen, Varghaugen og Svartlia, som alle fire kun er lengre boligveier.

Siden hele Grønnåsen kun under 500 meter til Riksvei 80, har ikke bydelen noen egen buss som går gjennom bydelen, men bussholdeplasser langs riksveien. De stasjonene er, fra vest til øst, Skeid holdeplass, Grønnåsen holdeplass, Jensvoll holdeplass og Stille Dal holdeplass. Av disse er kun Grønnåsen holdeplass stopp for regionbussene, mens bybussene 1 og 4, i tillegg til linje 2 på de to østligste holdeplassene.

### Skoler
Bydelen har kun én barneskole, Grønnåsen skole, som ligger i Grønnåsen Nord. Etter endt skolegang hos barneskolen forflyttes elevene til Alstad ungdomsskole.

## Referanser
Anglo-egyptisk Sudan

**Anglo-egyptisk Sudan** (engelsk: *Anglo-Egyptian Sudan*; arabisk: ) var navnet på det som i dag er Sudan og Sør-Sudan da det fra 1899 til Sudans uavhengighet i 1956 ble styrt som et britisk-egyptisk kondominium. Området utgjorde Nord-Afrika rett sør for Egypt og grenset i øst mot Rødehavet og Italiensk Øst-Afrika, i sør til de britiskstyrte områdene Kenya og Uganda og Belgisk Kongo og i vest til Fransk Ekvatorial-Afrika og Italiensk Libya. 

Før 1899 hadde Sudan siden Muhammad Ali av Egypts erobring vært en del av Egypt, som siden den britisk-egyptiske krigen i 1882 hadde vært et britisk protektorat og før det formelt hadde vært underlagt Det osmanske riket, selv om de egyptiske visekongene på 1800-tallet stort sett hadde vært uavhengige. I 1882 gjorde Muhammad Ahmad opprør i Sudan og opprettet sin egen Mahdist-stat. I den blodige krigen som fulgte slo egyptiske og britiske soldater seg sammen for å angripe mahdistene, og til slutt gjenvant de kontrollen over landet. Ifølge en konvensjon av 19. januar 1899 ble Sudan så et britisk-egyptisk kondominium, det vil si et område hvor to eller flere stater likt deler og utøver suvereniteten over et område uten å dele dette inn i mindre soner. 

Landet ble i teorien styrt av en generalguvernør som var innsatt av egypterne og godkjent av britene, men i praksis fungerte det som en britisk koloni styrt fra hovedstaden Khartoum. Fram til uavhengigheten i 1956 ble Sudan administrert av britene som to separate enheter: det hovedsakelig islamske Nord-Sudan (som i dag mest tilsvarer Republikken Sudan) og det i hovedsak kristne Sør-Sudan (i dag Republikken Sør-Sudan). Både det egyptiske og det britiske flagget ble benyttet i denne perioden. 

Sudans viktigste produkter i denne perioden var gummi arabikum og bomull.

## Eksterne lenker
*
Grønnåsen skole (Bodø)

**Grønnåsen skole** er ei barneskole i bydelen Grønnåsen, i Bodø, Nordland. Elever studerer videre ved Alstad ungdomsskole.
Kvarstad

**Kvarstad** er i svensk rett en beføyelse som innebærer at en person mistenkt for lovbrudd eller en skyldner gjennom domstolsbeslutning, enten i Sverige eller i visse tilfeller andre europeiske land, helt eller delvis fratas retten til å forføye over en bestemt del av sin eiendom. Den som har en fordring man vil sikre gjennom kvarstad må normalt stille sikkerhet som står i samsvar med verdiene som båndlegges. Det er domstolen som avgjør om sikkerhetsstillelsen er tilstrekkelig. 
Reglene om kvarstad i tvistemål i svensk rett finnes i kapittel 15 av rättegångsbalken. Spørsmål om kvarstad kan bare prøves av domstolen etter begjæring fra saksøker.

Statens va-nämnd (en statlig, domstolslignende forvaltningsmyndighet i Sverige) er ikke ansett å kunne beslutte kvarstad.

For å få kvarstad kreves at saksøker: 
* begjærer kvarstad
* sannsynliggjør at han har en fordring mot saksøkte 
* sannsynliggjør at saksøkte ellers har til hensikt å unndra seg å betale ved å avhende verdiene
* stiller sikkerhet for den skade som kravet kan påføre motparten

Et krav om kvarstad skal normalt meddeles saksøkte for tilsvar før tingsrätten kan avgjøre spørsmålet. «Om fara är i dröjsmål», det vil si at det er en risiko for at saksøkte vil sabotere prosessen ved å unndra eiendomen før retten har avgjort spørsmålet, kan tingsrätten bestemme midlertidig kvarstad.  Prøving av beslutningen skal da skje så snart saksøkte har fått gitt tilsvar.

Sveriges høyesterett (HD) har i beslutning 1986-09-05 i saken Ö 1233-86 ikke bifalt kvarstad som ble begjært for å hindre foreldelse, ettersom saksøkte ikke hadde «gjort troligt att svaranden avsåg att skaffa undan egendom», altså unndra verdiene.

Reglene om kvarstad i straffesaker er nedfelt i kapittel 26 i rättegångsbalken. Om det er trolig at noen som er mistenkt for lovbrudd vil forsøke å unndra verdier så disse ikke kan tjene til dekning av bøter, foretaksstraff eller skadeserstatning som kan bli idømt på grunn av lovbruddet, kan domstolen legge kvarstad på en rimelig del av dennes eiendom for å sikre kravene.

Kvarstad kan kun besluttes om grunnen for bruken av beføyelsen står i et rimelig forhold til den inngripen det innebærer for den mistenkte selv eller andre interesser. 
Spørsmål om kvarstad kan bare reises etter begjæring fra aktor eller fornærmede om kravet er blitt meldt til påtalemyndigheten.

Det er ikke gitt bestemmelser i rättegångsbalkens kapittel 26 om krav som overdras til andre fra saksøker, men i dom 1999-04-29 har Svea hovrätt i saken Ö 2962-99 slått fast at spørsmål om kvarstad som var overtatt av flere forsikringsselskaper kunne prøves av samme tingsrätt som skulle dømme i straffesaken.

## Se også
* Kvarstadbåtene

## Fotnoter


## Eksterne lenker

* Om Kvarstad fra nettstedet *lagen.no* 
* Kvarstad – Kronofogden
Li Tang

**Li Tang** (, stilnavn: *Xigu* 晞古, født 1050 i fylket Mengzhou i provinsen Henan i Kina, død 1130) var en kinesisk landskapsmaler på Songdynastiets tid. 

Omkring 1100 var hans malertalenter lagt merke til i den grad at han under keiser Huizong av Song fikk høyeste rang ved Malerakademiet ved hoffet i Bianjing (nå Kaifeng). Li overlevde Jin-invasjonen i 1126&ndash;27, og fulgte med da hoffet flyttet sørover til Qiantang (nå Hangzhou), som ble dynastiets nye hovedstad. Han fortsatte som hoffmaler også under keiser Gaozong.

Li var en av de mest innflytelsesrike landskapsmelerne i det tidlige Sørlige Song-dynasti og han fikk mange disipler. Han representerer en viktig forbindelse mellom nordlige song-skolen (Guo Xi, Fan Kuan, Li Cheng og andre) og de senere sørlige song-malere, som Xia Gui og Ma Yuan, som begge hadde studert Lis kunst. Han utviklet og perfeksjonerte en teknikk som ble kalt øksekuttpenselstrøk, som gav klipper og fjell en særlig fin kvalitet. 

## Referanser


## Litteratur
* Barnhart, R.M. et al. (1997). *Three thousand years of Chinese painting*. New Haven, Yale University Press. ISBN 0-300-07013-6

## Eksterne lenker
* 
* Kort biografi
Eelco van Kleffens

**Eelco Nicolaas van Kleffens** (født 17. november 1894 i Heerenveen, død 17. juni 1983 i Almoçageme i Portugal) var en nederlandsk diplomat og politiker. Han var utenriksminister under andre verdenskrig.

## Virke

I 1917 avla Van Kleffens doktorgrad i rettsvitenskap ved Riksuniversitetet i Leiden. Deretter studerte han økonomi ved Nederlandsche Handels-Hoogeschool i Rotterdam, men fullførte ikke studiet.

Van Kleffens arbeidet for Folkeforbundets juridiske avdeling og hos Shell i London, før han i 1922 begynte i utenriksdepartementet. I 1929 ble han sjef for avdelingen for diplomatisk saker.

I august 1939 ble Van Kleffens utnevnt til ambassadør i Sveits, men før han fikk reist ble han utnevnt til utenriksminister i De Geers andre regjering. Etter Tysklands angrep på Nederland i 1940 dro han til London for å søke støtte og senere fulgte hele regjeringen også med dit for å fortsette sin virksomhet i eksil. Ved dannelsen av Gerbrandys andre regjering fortsatte Van Kleffens som utenriksminister og fikk følge i utenrikssaker av en minister uten portefølje. På vegne av Nederland undertegnet Van Kleffens De forente nasjoners pakt i San Francisco 26. juni 1945. 

I 1946 gikk han av som utenriksminister, men var til 1947 minister uten portefølje. Han fortsatte i diplomatisk tjeneste, var Nederlands representant i FN før han i 1947 ble ambassadør i USA og i 1950 ambassadør i Portugal. I 1954 var han president i FNs generalforsamling. Han var fra 1956 til 1958 utsending til NATO og OEEC i Paris. Fra 1958 til 1967 var han representant ved Det europeiske kull- og stålfellesskap. Van Kleffens støttet inngåelsen av en nordatlantisk allianse og inngåelsen av Benelux-samarbeidet.

I 1950 ble han tildelt ærestittelen *[[Minister van staat|Minister van Staat]]*.

## Referanser
Cyprien Ntaryamira

**Cyprien Ntaryamira** (født 6. mars 1955, død 6. april 1994) var Burundis femte president fra 5. februar 1994 til flyet hans blei skutt ned 6. april 1994.

## Biografi
Ntaryamira blei født i Mubimbi i provinsen Bujumbura Rural i det som da var belgiskstyrte Ruanda-Urundi (seinere Burundi). Han begynte på skole i Bujumbura, men etter et mislykka hutuopprør i 1972 flykta han og tusener andre etniske hutuer fra landet.

Ntaryamira fikk etter hvert utdannelse innen jordbruk fra Universitetet i Rwanda i Butare i 1982. På denne tiden blei han aktiv innen sosialistiske bevegelser. Han dro tilbake til Burundi i 1983 for å jobbe som landbruksfunksjonær. I en kort periode i 1985 var han politisk fange under oberst Jean-Baptiste Bagazas militærstyre.

I august 1986 blei han et av grunnleggingsmedlemmene og økonomipolitisk leder i det hutudominerte partiet Front pour la Démocratie au Burundi (FRODEBU). Partiet fikk makta i presidentvalget i 1993, og endte med det en lang periode med dominans fra tutsiminoriteten og Union pour le Progrès national (UPRONA). Den nye presidenten, Melchior Ndadaye, utnvente Ntaryamira til landbruksminister.

I oktober 1993 blei imidlertid Ndadaye og hans to øverste tjenestemenn drept, noe som førte til borgerkrig i landet og en fastlåst situasjon i parlamentet. Ntaryamira blei valgt som president som et kompromiss i februar 1994: han var hutu, men blei ansett som moderat i Ndadayes tradisjon, mens Anatole Kanyenkiko fra UPRONA blei statsminister.

## Død

6. april 1994 blei flyet som Ntaryamira og Rwandas president Juvénal Habyarimana satt i skutt ned da det var i ferd med å lande på Kigali internasjonale lufthavn i Rwanda. Dette fungerte som en utløsende faktor for folkemordet i Rwanda.

To dager seinere, 8. april, tok nasjonalforsamlingas president Sylvestre Ntibantuganya over som president.

## Referanser


## Eksterne lenker
* À la mémoire de Cyprien Ntaryamira
Potamanaxas

* se systematisk inndeling

***Potamanaxas*** er en gruppe (slekt) av sommerfugler som tilhører familien smygere (Hesperiidae).

## Utseende
Middelsstore (vingespenn 30-40 millimeter), forholdsvis slanke smygere. Vingene er brunsvarte med et bredt, hvitt eller gulaktig bånd som går over begge vingeparene, men oftest ikke når mer enn halvveis bak på bakvingen.

## Levevis
Artene lever i regnskog og tåkeskog. Forøvrig er biologien deres lite kjent.

## Utbredelse
Slekten er utbredt fra Nicaragua i nord til Bolivia i sør.

## Systematisk inndeling

Inndelingen følger Brower & Warren (2007).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878 
*************** Erynnini Brues & Carpenter, 1932 – 130 arter fordelt på 17 slekter, stort sett Neotropiske region. 
**************** Slekten *Potamanaxas* Lindsey, 1925
***************** *[[Potamanaxas andraemon]]* (Mabille, 1898)
***************** *[[Potamanaxas bana]]* Bell, 1956
***************** *[[Potamanaxas effusa]]* (Draudt, 1922)
***************** *[[Potamanaxas flavofasciata]]* (Hewitson, 1870)
***************** *[[Potamanaxas frenda]]* Evans, 1953
***************** *[[Potamanaxas hirta]]* (Weeks, 1901)
***************** *[[Potamanaxas laoma]]* (Hewitson, 1870)
***************** *[[Potamanaxas latrea]]* (Hewitson, 1875)
***************** *[[Potamanaxas melicertes]]* (Godman & Salvin, 1895)
***************** *[[Potamanaxas paralus]]* (Godman & Salvin, 1895)
***************** *[[Potamanaxas quira]]* Bell, 1956
***************** *[[Potamanaxas thestia]]* (Hewitson, 1870)
***************** *[[Potamanaxas thoria]]* (Hewitson, 1870)
***************** *[[Potamanaxas tunga]]* Bell, 1956
***************** *[[Potamanaxas unifasciata]]* (C. & R. Felder, 1867)
***************** *[[Potamanaxas xantholeuca]]* (Mabille, 1888)

## Kilder
* Brower, A.V.Z. og Warren, A. (2007) *Potamanaxas* på Tree of life http://tolweb.org/Potamanaxas/
* Markku Savela's Lepidoptera and some other life forms: Sjekkliste over artene. Hentet 18.6. 2012.
* Butterflies of America - *Potamanaxas* spp. http://www.butterfliesofamerica.com/t/Potamanaxas_a.htm
* Butterflies of Amazonia - *Potamanaxas paralus* http://www.learnaboutbutterflies.com/Amazon%20-%20Potamanaxas%20paralus.htm
## Eksterne lenker
*
U.S. Steel

**United States Steel Corporation**, ofte kjent som **U.S. Steel**, er en stålprodusent med større produksjonsanlegg i USA, Canada og Sentral-Europa. Selskapet er verdens 12. største stålprodusent (2010). I 1991 ble den omdøpt til **USX Corporation**, men fikk tilbake navnet *United States Steel Corporation* i 2001, ettersom aksjeeierne i USX oppga sine bestrebelser innenfor stålproduksjon i kjølvannet av oppkjøpet av Marathon Oil og Texas Gas i 1982. Den er fortsatt USAs største stålprodusent, selv om den bare produserer litt mer stål enn den gjorde i 1902. Selskapet var listet på Dow Jones Industrial Average fra 1. april 1901 til 3. mai 1991.
## Referanser


## Eksterne lenker
*
Rejmyre kirke

**Rejmyre kirke** (svensk: *Rejmyre kyrka*) er en tømmerkirke som ligger i Rejmyre, Sverige, like øst for Reijmyre glassverk og nesten 27 km nord for Finspång.

## Historikk
Da Reijmyre glassverk ble bygget i 1810, vokste befolkningen og i 1837 ville de bygge et kapell. I 1838 ble en rektangulær tømmerkirke bygget straks øst for glassverket.

Ved renoveringer har kirkens interiør blitt endret. I 1952 ble prekestolen ovenfor alteret erstattet av en ambo som ble plassert i korets venstre side. Ovenfor alteret ble et oljemaleri plassert.

## Referanser


## Kilder
*https://web.archive.org/web/20140227091429/http://www.lansstyrelsen.se/ostergotland/SiteCollectionDocuments/sv/samhallsplanering-och-kulturmiljo/skyddad-bebyggelse/kyrkliga-kulturminnen/Rejmyrekyrka.pdf
Hengekamp

**Hengekamp** er en alminnelig betegnelse på oppgjør i sportssammenheng som av forskjellige grunner har måttet utsettes. Særlig gjelder dette i seriespill i lagidretter som fotball, håndball, ishockey eller bandy, men uttrykket kan også brukes i forbindelse med andre turneringsspill, enten det gjelder lagidretter eller individuelle turneringer. Eksempler på slike kan være blant andre sjakkturneringer eller tennisturneringer.

Innenfor organiserte idretter er det vanlig at de nasjonale særidrettsforbund setter opp regelverk for hvilke grunner som tillater utsettelse av planlagte kamper eller avbrytelse av pågående kamper, gjerne på grunnlag av føringer fra de forskjellige idretters internasjonale organisasjoner. Det er derfor ikke gitt at alle idretter følger samme regelfortolkninger, eller at alle land har samme regelverk. I denne artikkelen er derfor idretten fotball brukt som eksempel, etter de regler som håndheves etter regelverket til NFF (Norges Fotballforbund).

Norges Fotballforbunds regler omhandler blant annet :
* §12-2. Endringer i spilleplanen. Omberammelse.
* §12-3. Utsettelse og avbrytelse av kamper som følge av stenging av baner, sikkerhetsmessige forhold mv.
* §12-4. Utsettelse på grunn av representasjon på lands- eller kretslag
* §12-5. Utsettelse på grunn av sykdom eller akutte hendelser.

De etterfølgende paragrafer sier blant annet at seriekamper som blir utsatt eller avbrutt etter ovenfor angitte paragrafer skal spilles så snart som mulig, fortrinnsvis på samme bane og med samme arrangør. Forbundsstyret kan treffe annen bestemmelse for norgesmesterskapskamper, altså cup-spillet, der det er mer vesentlig at  én runde er ferdigspilt før neste begynner.

NFF kan dispensere fra regelverket, og dette gjøres av og til i lavere/regionale divisjoner, og ofte for turneringer i lavere aldersgrupper.

## Kilder
* Norges Fotballforbund : NFF/Kampreglement - Utsatte kamper
Borgerkrigen i Rwanda

**Borgerkrigen i Rwanda** var en konflikt i den sentralafrikanske nasjonen Rwanda mellom regjeringa til president Juvénal Habyarimana og rebellstyrkene Front patriotique rwandais (FPR). Konflikten begynte 1. oktober 1990 da FPR-styrker invaderte Rwanda fra Uganda, og sluttet tilsynelatende 4. august 1993 da Arusha-avtalen blei signert og det blei enighet mellom partene om å danne ei samarbeidsregjering.

Drapet på Habyarimana i april 1994 viste seg imidlertid å bli en utløsende faktor for folkemordet i Rwanda, der minst  mennesker blei drept. Siden de bakenforliggende årsakene for krigen og folkemordet var så sammenfallende var det mange observatører som antok at rapportene om massedrap faktisk var en gjenoppblussing av krigen, i stedet for en annen fase. FPR starta offensiven sin på nytt, og klarte til slutt å få kontrollen i landet. Huturegjeringa i eksil begynte deretter å bruke flyktningleirer i nabolanda til å destabilisere den nye FPR-regjeringa. FPR og deres rebellstyrker førte deretter den første krigen i Kongo (1996–1997), som i tur førte til den andre krigen i Kongo (1998–2003), som alle involverte hutustyrker som søkte å ta over kontrollen over Rwanda igjen. Så sjøl om borgerkrigen offisielt varte til 1993, regner noe av litteraturen krigen for avslutta da FPR-styrkene tok kontrollen over Kigali i 1994, eller da flyktningleirene blei lagt ned i 1996, mens andre anser tilstedeværelsen av rebellstyrker langs Rwandas grenser som et tegn på at krigen fortsatt pågår.

## Referanser
Markus Persson

**Markus Alexej Persson** (født 1. juni 1979 i Stockholm i Sverige), også kjent under aliaset **Notch**, er en svensk spillutvikler og grunnlegger av Mojang som han stiftet med Carl Manneh og Jakob Porsér i 2010. Han står bak videospillet *[[Minecraft]]*.

## Biografi
Markus Persson vokste opp i Edsbyn i Hälsingland, der han bodde i sju år, og senere i Stockholm. Han startet å programmere med en Commodore 128 da han var sju år gammel. Han eksperimenterte mye med forskjellige «type-in» programmer og som åtteåring lagde han sitt første tekst-baserte eventyrspill. I 2005 startet Persson å jobbe som en spillutvikler for King.com, som han forlot i 2009 for å jobbe som programmerer for Jalbum. I mai samme år stiftet han spillselskapet Mojang. I 2010 sa Persson opp jobben sin i Jalbum for å konsentrere seg fullt om *Minecraft*. Mojang fikk senere flere ansatte der flere av dem var tidligere Jalbum-ansatte. I 2010 ble PayPal-kontoen hans midlertidig sperret grunnet mistenkelig aktivitet ettersom han hadde mottatt store summer på kort tid fra salget av *Minecraft*.

Han forlot Mojang i 2014 etter å ha solgt det til Microsoft for 2,5 milliarder dollar.

Persson har også gitt ut electronica-musikk under navnet Markus Alexei.

## Arbeid
### ''Minecraft''

*Minecraft* er et 3D sandkassespill der man kan bygge og overleve i en verden laget av kuber. *Minecraft* har solgt over 186 millioner kopier og er ansett som et av verdens bestselgende spill. Spillet finnes til Android, iOS, Linux, Microsoft Windows, OS X, PlayStation 3, PlayStation 4, PlayStation Vita, Raspberry Pi, Wii U, Nintendo Switch, Windows Phone, Xbox 360 og Xbox One.

### ''Scrolls''
*Scrolls* er et videospill inspirert av brettspill og samlekortspill. Spillet blir i hovedsak utviklet av Perssons kollega Jakob Porsér. Mojang ble saksøkt av Bethesda Softworks på grunn av at de mente at navnet var for likt deres spillserie *[[The Elder Scrolls]].* Persson inviterte Bethesda til en* [[Quake III Arena|Quake 3]]*-turnering for å løse saken, noe Bethesda avslo. I 2011 bekreftet Persson via Twitter at Bethesdas søksmål skulle opp i retten. I 2012 ble det inngått et forlik mellom Mojang og Bethesda.

## Referanser


## Eksterne lenker
* 
* 
*
Liste over utøvere i Tour de France 2012

**Liste over utøvere i [[Tour de France 2012]]**

## Noter

## Eksterne lenker
*Startlist for Tour de France 2012, procyclingstats
*
Mylon

* se systematisk inndeling

***Mylon*** er en gruppe (slekt) av sommerfugler som tilhører familien smygere (Hesperiidae).

## Utseende
Middelsstore (vingespenn 35-40 millimeter), nokså slanke, hvite og brune smygere. Vingene er hvite med lysbrune kanter og brune vingeårer.
Larven er naken, grønn med gule flekker som noen ganger gror sammen til gule lengdestriper. Hodekapselen er litt flat og påfallende stor, med bakhjørner som er trukket litt opp.

## Levevis
Disse sommerfuglene er skogsinsekter. Larvene lever gjerne på busker og trær i familien Malpighiaceae, men kan også gå på Combretaceae og Menispermaceae.

## Utbredelse
Slekten er utbredt i Mellom- og Sør-Amerika.

## Systematisk inndeling

Inndelingen følger Brower & Warren (2007).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878 
*************** Erynnini Brues & Carpenter, 1932 – 130 arter fordelt på 17 slekter, stort sett Neotropiske region. 
**************** Slekten *Mylon* Godman & Salvin, 1894
***************** *[[Mylon ander]]* Evans, 1953
***************** *[[Mylon argonautarum]]* Austin, 2000
***************** *[[Mylon cajus]]* (Plötz, 1884)
***************** *[[Mylon cristata]]* Austin, 2000
***************** *[[Mylon exstincta]]* Mabille & Boullet, 1917
***************** *[[Mylon illineatus]]* Mabille & Boullet, 1917
***************** *[[Mylon jason]]* (Ehrmann, 1907)
***************** *[[Mylon lassia]]* (Hewitson, 1868)
***************** *[[Mylon maimon]]* (Fabricius, 1775)
***************** *[[Mylon mestor]]* Evans, 1953
***************** *[[Mylon orsa]]* Evans, 1953
***************** *[[Mylon pelopidas]]* (Fabricius, 1793)
***************** *[[Mylon salvia]]* Evans, 1953
***************** *[[Mylon simplex]]* Austin, 2000
***************** *[[Mylon zephus]]* (Butler, 1870)

## Kilder
* Brower, A.V.Z. og Warren, A. (2007) *Mylon* på Tree of life http://tolweb.org/Mylon/
* Markku Savela's Lepidoptera and some other life forms: Sjekkliste over artene. Hentet 18.6. 2012.
* Butterflies of America - *Mylon* spp. http://www.butterfliesofamerica.com/t/Mylon_a.htm
## Eksterne lenker
*
Miranda Lambert

**Miranda Leigh Lambert**  (født 10. november 1983 i Longview i Texas) er en amerikansk countrymusiker. 

## Liv og virke
### Bakgrunn
Mirande Lambert, som er av engelsk, irtsk og indiansk herkomst, vokste opp med foreldrene sine i det østlige Texas, hovedsakelig i Lindale i Smith County. Hun er datter av Country-songwriter og -gitarist Rick Lambert. 

Allerede mens hun var barn reiste familien rundt til forskjellige lokale puber og konserthus hvor hun fikk opptre, i håp om å bli oppdaget. Moren, Beverly June, hadde tidligere foreslått konkurransen «Nashville Star», for Miranda, men det var ikke før i 2003 at Miranda meldte seg på, ettersom hun selv mente det var å selge seg selv. Lambert kom på 3.-plass i Nashville Star, men en av dommerne var så fascinert at hun ordnet et møte med Epic Records.

### Karriere som sangerinne
Lambert signerte kontrakt med selskapet på betingelsen av at hun fikk skrive sin egen musikk, og ikke måtte opptre med «pop-country shit».

Lamberts første album *Kerosene* kom ut i 2005, hvor hennes fire første singler, «Me and Charlie Talking», «Bring Me Down», «Kerosene», og «New Strings», alle nådde topp 40 på Billboard Hot Country Songs charts. Lambert fikk senere kontrakt med Columbia Records Nashville, hvor hun i 2007 utga sitt andre album, *Crazy* Ex-Girlfriend". «Singlene Famous in a Small Town», «Gunpowder & Lead» og «More Like Her» kom alle på Top 20 hits, hvor «Gunpowder & Lead» ble hennes første Top 10 country hit i juli 2008. Hennes tredje album, *Revolution*, kom ut i 2009, hvor både «The House That Built Me» og «Heart Like Mine» ble nummer 1. Lambert ble også nominert til en Grammy Award, *Academy of Country Music Awards* og *The Country Music Association Awards.*

I 2011 giftet hun seg med Blake Shelton etter at de hadde vært et par i fem år. Hennes fjerde album ble også utgitt det samme året; *Four the Record* med singler som «Baggage Claim» og «Over You». Lambert har også startet et eget band, for å kunne gjøre noe annet med musikken. Sammen med Ashley Monroe og Angaleena Presley utgjør de det nye countrybandet **Pistol Annies**. Albumet deler navn med deres første singel, «Hell on Heels». 

I juli 2015 annonserte Lambert og Shelton at de skulle skilles. 

Lambert ga ut sitt femte album, "Platinum", i juni 2014. Albumet ble innledet av den første singelen, "Automatic", som nådde topp 5 på countrylistene i USA. Lambert vant også en Grammy Award for beste countryplate.  

## Referanser


## Eksterne lenker
* 
* 
* 
*
Colin Morgan

**Colin Morgan** (født 1986) er en nordirsk skuespiller.

Morgan er best kjent for å spille tittelrollen i TV-serien *[[Merlin (TV-serie)|Merlin]]*, en rolle han spilte fra 2008 til 2012. I ettertid har han spilt i filmene *[[Testament of Youth]]* (2014) og *[[Legend (film fra 2015)|Legend]]* (2015). Han hadde også små gjesteroller i *[[The Catherine Tate Show]]* og *[[Doctor Who]]*.

Morgans mor er lege, mens faren er kunstner og dekoratør. Colin Morgan gikk på high school i Tyrone, nær Armagh. Etter det ville han studere drama, men den nærmeste skolen han kunne gå på som hadde en dramalinje var i øst-delen av Belfast. Et slikt skolevalg var risikabelt på grunn av at det på den tiden var uroligheter i Nord-Irland mellom katolikker og protestanter. Skolen med dramalinjen lå i et område dominert av protestanter, og Colin Morgans hjemsted er et katolsk område. Han valgte likevel dramalinjen i Tyrone, og like etter at han var ferdig med skolegangen fikk han rollen som Merlin i  BBC-serien.

## Filmografi

## Referanser


## Eksterne lenker
*
Shake Hands with the Devil (bok)

***Shake Hands with the Devil: The Failure of Humanity in Rwanda*** er ei bok av generalløytnant Roméo Dallaire fra Canadas forsvar, med hjelp fra major Brent Beardsley. Den ble først utgitt av Random House Canada i september 2003.

Boka omhandler de skjebnesvangre månedene da Dallaire var styrkekommandør for UNAMIR i Rwanda i 1993–1994, og var vitne til folkemordet i Rwanda.

Boka vant Shaughnessy Cohen Prize for Political Writing i 2003 og Governor General's Awards for sakprosa i 2004. Den franske utgaven av boka heter **.

Den prisvinnende dokumentarfilmen *[[Shake Hands with the Devil: The Journey of Roméo Dallaire]]* (2004) og dramafilmen *[[Shake Hands with the Devil (film)|Shake Hands with the Devil]]* (2007) er begge inspirert av og delvis basert på denne boka.

## Eksterne lenker
* ''Read Magazine''s beskrivelse av boka
Bradley James

**Bradley James** ble født den 11. oktober 1983 i Exeter, Devon er en engelsk skuespiller.

James er best kjent for å spille Arthur i TV-serien *[[Merlin (TV-serie)|Merlin]]*, en rolle han hadde fra 2008-2012..

Han gikk på Drama Centre London-skolen med Santiago Cabrera, som han senere spilte sammen med i *Merlin*. Han har to søstre som heter Natalie og Stephanie.

Fra han var ni år gammel til han begynte på High School, bodde han i Jacksonville, Florida.

## Filmografi

## Eksterne lenker
*
Angel Coulby

**Angel Coulby** (født 30. august 1980 i London) er en engelsk skuespiller.

Coulby er best kjent for å spille Gwen i TV-serien *[[Merlin (TV-serie)|Merlin]]*, en rolle hun har hatt siden 2008. Hun har også vært med i flere andre britiske TV-serier, både større og mindre.

## Filmografi

## Referanser


## Eksterne lenker
*
Katie McGrath

**Katherine Elizabeth McGrath** (født 24. oktober 1983 i Ashford), best kjent som Katie McGrath, er en irsk skuespillerinne.

McGrath er best kjent for å spille Morgana i TV-serien *[[Merlin (TV-serie)|Merlin]]*, en rolle hun spilte fra 2008 til 2012. Hun medvirket også i den Madonna-regisserte filmen *[[W.E.]]* (2011), TV-serien *[[Dracula (TV-serie)|Dracula]]* (2013-14) og blockbusterfilmen *[[Jurassic World]]* (2015).

Hun brukte sin normale irske aksent i *Merlin*, i motsetning til medskuespiller Colin Morgan (Merlin), som brukte en engelsk aksent til tross for at han er irsk. Om ikke Morgan hadde greid å få til den engelske aksenten ville ikke McGrath fått rollen som Morgana, fordi produsentene ikke ville ha to skuespillere i hovedrollene som pratet med irsk aksent. Hun var også den eneste av hovedrolleinnehaverne i serien som ikke hadde formell skuespillertrening fra før.
## Filmografi

## Eksterne lenker
* 
*
Anastrus

* se systematisk inndeling

***Anastrus*** er en gruppe (slekt) av sommerfugler som tilhører familien smygere (Hesperiidae).

## Utseende
Middelsstore (vingespenn ca. 40 millimeter), mørkbrune smygere. Oversiden er ensfarget svartbrun eller mørk brun med svarte tverrbånd, ofte med et blåfiolett, metallisk skinn. På undersiden er den indre og bakre delen av bakvingen ofte hvit. Larven er grønn med små, hvite vorter.

## Levevis
Larvene lever på busker og trær fra en rekke forskjellige familier (i alle fall Elaeocarpaceae, Menispermaceae, Myrtaceae, Proteaceae og Vochysiaceae).

## Utbredelse
Slekten er utbredt i Mellom- og Sør-Amerika.

## Systematisk inndeling

Inndelingen følger Brower & Warren (2007).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878 
*************** Erynnini Brues & Carpenter, 1932 – 130 arter fordelt på 17 slekter, stort sett Neotropiske region. 
**************** Slekten *Anastrus* Hübner, 1824
***************** *[[Anastrus chaqua]]* Evans, 1953
***************** *[[Anastrus meliboea]]* (Godman & Salvin, 1894)
***************** *[[Anastrus neaeris]]* (Möschler, 1879)
***************** *[[Anastrus obliqua]]* (Plötz, 1884)
***************** *[[Anastrus obscurus]]* Hübner, 1824
***************** *[[Anastrus peruvianus]]* (Mabille, 1883)
***************** *[[Anastrus petius]]* (Möschler, 1877)
***************** *[[Anastrus sempiternus]]* (Butler & Druce, 1872)
***************** *[[Anastrus tolimus]]* (Plötz, 1884)
***************** *[[Anastrus ulpianus]]* (Poey, 1832)
***************** *[[Anastrus virens]]* Austin, 1999

## Kilder
* Brower, A.V.Z. og Warren, A. (2007) *Anastrus* på Tree of life http://tolweb.org/Anastrus/
* Markku Savela's Lepidoptera and some other life forms: Sjekkliste over artene. Hentet 18.6. 2012.
* Butterflies of America - *Anastrus* spp. http://www.butterfliesofamerica.com/t/Anastrus_a.htm
## Eksterne lenker
*
Tunnin

**Tunnin** er en fisk i makrellfamilien. Den er en svært sjelden gjest i norske farvann.

Artsnavnet er et diminutiv og betyr «liten tunfisk», noe som beskriver utseendet godt. På samme måte som makrellstørje har den et panser av store skjell på forkroppen, mens bakkroppen ikke har skjell. Bak på ryggen har den makrelllignende striper, og under brystfinnen og sidelinjen er det flere svarte flekker. Maksimal lengde er 100&nbsp;cm og maksimal vekt 12&nbsp;kg, men vanlig lengde er 30&ndash;80&nbsp;cm.
 
Arten lever pelagisk i de øvre vannlagene i kystfarvann, og den er ikke vanlig ute på det åpne havet. Tunnin danner blandede stimer sammen med andre arter i makrellfamilien. Den er en opportunist som jakter på alle tilgjengelige byttedyr, som krepsdyr, mindre fisker, blekksprut, pelagiske snegler og kappedyr. Sildefisker er spesielt viktige. Tunninen er selv bytte for haier, gulfinnetun og seilfisker.

Tunnin er utbredt på begge sider av Atlanterhavet. I vest finnes den fra Nova Scotia i Canada sørover til sørlige Brasil. Den er vanlig i Mexicogolfen og Karibien. I øst er den utbredt fra De britiske øyer sørover til Sør-Afrika. Den finnes også i Middelhavet og Svartehavet. 

Arten blir fisket kommersielt sammen med andre tunfisker og bonitoer. Den er også en populær sportsfisk i de varme delene av Atlanterhavet.

## Litteratur
* 
* 

## Eksterne lenker
* 
* 
*
Sostrata

* se systematisk inndeling

***Sostrata*** er en gruppe (slekt) av sommerfugler som tilhører familien smygere (Hesperiidae).

## Utseende
Små (vingespenn 25-35 millimeter) og spinkle smygere, forvingene er mørkbrune mens bakvingene har et stort innslag av lyst metallisk blått.
Hos noen arter er de blå skjellene mer jevnt spredt utove hele vingeflaten. Larvene er grønne, relativt slanke, med rødlig hodekapsel og tilspisset bakende.

## Levevis
Artene lever i skog, der larvene utvikler seg på busker, trær og lianer i familien Malpighiaceae.

## Utbredelse
Slekten er utbredt i Mellom- og Sør-Amerika.

## Systematisk inndeling

Inndelingen følger Brower & Warren (2007).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878 
*************** Erynnini Brues & Carpenter, 1932 – 130 arter fordelt på 17 slekter, stort sett Neotropiske region. 
**************** Slekten *Sostrata* Godman & Salvin, 1895
***************** *[[Sostrata adamantinus]]* (Mabille, 1898)
***************** *[[Sostrata bifasciata]]* (Ménétries, 1829)
***************** *[[Sostrata caerulans]]* (Mabille & Boullet, 1917)
***************** *[[Sostrata cronion]]* (C. & R. Felder, 1867)
***************** *[[Sostrata festiva]]* (Erichson, 1849)
***************** *[[Sostrata grippa]]* Evans, 1953
***************** *[[Sostrata jinna]]* Evans, 1953
***************** *[[Sostrata nordica]]* Evans, 1953
***************** *[[Sostrata pusilla]]* Godman & Salvin, 1895

## Kilder
* Brower, A.V.Z. og Warren, A. (2007) *Sostrata* på Tree of life http://tolweb.org/Sostrata/
* Markku Savela's Lepidoptera and some other life forms: Sjekkliste over artene. Hentet 18.6. 2012.
* Butterflies of America - *Sostrata* spp. http://www.butterfliesofamerica.com/t/Sostrata_a.htm

## Eksterne lenker
*
Mykje skole

**Mykje skole** er en av tre barneskoler på Fastlands-Karmøy, og denne dekker områdene Vormedal, Snik og den sørligste delen av Moksheim. 

Skoleåret 2012/2013 ble barneskolen på Tuastad lagt ned og Mykje skole dekker nå Røyksund, Tuastad og Fosen i tillegg til de andre områdene. Skolen sto klar i 2009, men ble utvidet allerede våren 2012 for å håndtere et større antall elever.

Det er den nyeste skolen på fastlandet. Ved skolestart 2018 hadde skolen 396 elever.

## Referanser
Tåtten om Ivar Ingemundsson

***Tåtten om Ivar Ingemundsson*** (*Ívars þáttr Ingimundarsonar*) er en tått, en kort islendingesaga fra 1200-tallet. Historien foregår i Norge i Øystein Magnussons regjeringstid (1115–1123) og handler om den islandske skalden Ivar Ingemundsson som har kjærlighetssorg etter at broren Torfinn lurer fra ham kjæresten Oddny. Ivar blir trøstet av kongen, og tåtten oppfattes som et eksempel på den norske kongens omsorg. 

Tåtten er kjent fra håndskriftet Morkinskinna; den er oversatt til norsk av Jan Ragnar Hagland i fembindsverket *Islendingesagaene*, 2014

## Referanser


;Eksterne lenker
* northvegr.org, gjenfortelling av tåtten, engelsk tekst
Canoa Quebrada

**Canoa Quebrada** (portugisisk for «ødelagt kano») er en strand som befinner seg i delstaten Ceará i nordøstregionen av Brasil. Den ligger 166 km fra Fortaleza og 18 km fra kommunesenteret til Aracati, kommunen som den hører til.

Landskapet i Canoa Quebrada karakteriseres av sanddyner og rødlige kalkklipper som stiger opptil 30 meter opp fra havet.